  Виталий Пронин Россиысь калыклэсь мылкыдзэ тодонъя центр (ВЦИОМ) юалляськон ортчытӥз: кыӵе ужпумъёс калыкез шугъяськыто та вакытэ?Мылкыдзэ вераз Россиысь 46 улосысь 1 сюрс 600 адями. 60 процентсэ сюлмаськытэ кунгож сьӧрын кылдэм югдур: ожъёс, беженецъёс, санкциос, но таос пӧлысь 34 процентэз оске: кунмы вылэ кышкытлык уз погыльскы.56 процентэз ӝожтӥськиз дунъёслэн ӝутскемзы вылэ. Уждунзэс ӝегатонлэсь кышка 39 процентэз, ужзэ ыштонлэсь - 26 процентэз. 17 процентсэ сюлмаськыто семьяязы кылдэм валамтэос. Калыкез ӧжытгес шугъяськыто тазалыкен герӟаськем ужпумъёс, йыружъёслэн ӝутскемзы."УД" Теги: улон-вылон  